S-7059/2019

Dómur

Mál þetta, sem dómtekið var 28. maí 2020, var höfðað með tveimur ákærum lögreglustjórans á höfuðborgarsvæðinu, dagsettum 3. desember 2019 og 4. febrúar 2020.

Með ákæru dagsettri 3. desember 2019 á hendur:

„I-kk-þgf Á-kk-þgf I-kk-þgf, kt. [...], [...], Reykjavík, og Ö-kvk-þgf M-kvk-þgf G-kvk-þgf, kt. [...], [...], Reykjavík, fyrir eftirfarandi hegningar og sérrefsilagabrot:

I.

Gegn ákærðu báðum fyrir fíkniefna og lyfjalagabrot með því að hafa í félagi, þann 20. desember 2017, haft í vörslum sínum í sölu og dreifingarskyni á heimili ákærða I-kk-ef Á-kk-ef að [...] í Reykjavík, 521,14 grömm af amfetamíni, 119,40 grömm af kókaíni, 343 stykki af ecstasy, 19 millilítra af sustanon og 3 millilítra af testosteron, Á heimilinu fundust jafnframt skuldalistar í tengslum við framangreinda sölu og dreifingu sem og smellulásapokar og vog en einnig fjármunir og vopn sem nánar er getið í neðangreindum ákæruköflum II. og III. en allt framangreint var haldlagt vegna málsins.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 en einnig við við 1. mgr. 7. gr., 1. mgr. 20. gr., 32. gr. og 34. gr., sbr. 49. gr. lyfjalaga nr. 93/1994, og 51. gr., sbr. 68. gr. lyfsölulaga nr. 30/1963 sem og 170. gr, og 171. gr., sbr. 169. gr. tollalaga nr. 88/2005.

M: 007201778218

II.

Gegn ákærða I-kk-þgf Á-kk-þgf fyrir vopnalagabrot með því að hafa á sama stað og tíma og rakið er í ákærukafla I, haft í vörslum sínum án viðhlítandi heimildar skammbyssu með hljóðdeyfi, afsagaða haglabyssu með pumpulás, skammbyssu (Kvell), 86 stykki af 22 cal skotum, 74 stykki af 9 mm skotum, 35 haglaskot, 10 stykki af 22 cal skotum, 7 gummíhaglaskot, 4 gúmmíhaglaskot en lögreglan fann og haldlagði vopnin við húsleit hjá ákærða þann 20. desember 2017.

Telst þetta varða við 2., 5., 12., og 37. gr., sbr. 1. mgr. 36. gr. vopnalaga nr. 16/1998.

III.

Fyrir peningaþvætti með því að hafa um nokkurt skeið fram til 20. desember 2017 tekið við, aflað sér og/eða umbreytt ávinningi með sölu og dreifingu ótiltekins magns fíkniefna og lyfja, og eftir atvikum með öðrum ólögmætum og refsiverðum hætti, samtals fjárhæð kr. 1.508.000 kr., 131 dollar auk 115 evra. Lögregla lagði hald á framangreinda fjármuni við leit á heimili ákærða þann 20. desember 2017.

M: 007201778218

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana og fíkniefni nr. 65/1974 og 49. gr. lyfjalaga nr. 93/1994.

Þess er krafist að ákærðu verði dæmd til refsingar og til greiðslu alls sakarkostnaðar. Þá er krafist upptöku á 521,14 grömmum af amfetamíni, 119,40 grömmum af kókaíni, 19 millilítrum af sustanon, 3 millilítrum af testosteron, 343 stykkjum af ecstasy, skammbyssu með hljóðdeyfi, afsagaða haglabyssu með pumpulás, skammbyssu (Kvell), 86 stykkjum af 22 cal skotum, 74 stykkjum af 9 mm skotum, 35 haglaskotum, 10 stykkjum af 22 cal skotum, 7 gúmmíhaglaskotum, 4 gúmmíhaglaskotum, smellulásapokum, skuldalista, vog, auk þess sem krafist er upptöku til ríkissjóðs á kr. 1.508.000, 131 dollar auk 115 evra, en allt framangreint var haldlagt við leit lögreglu hjá hinum ákærðu líkt og að ofan er rakið, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðar breytingum, 49. gr. lyfjalaga nr. 93/1994, 37. gr. vopnalaga nr. 16/1998 og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.“

Ný ákæra dagsett 4. febrúar 2020 var lögð fram í þinghaldi 18. febrúar 2020 í máli S879/2020 og það sameinað þessu máli. Þar er ákærða A-kvk-nf M-kvk-nf ákærð fyrir eftirtalin brot:

I.

„Umferðarlagabrot með því að hafa:

1. Aðfaranótt sunnudagsins 29. apríl 2018, ekið bifreiðinni [...] svipt ökurétti og óhæf til að stjórna henni örugglega vegna áhrifa slævandi lyfja og ávana og fíkniefna (í blóði mældist tetrahýdrókannabínól 2,1 ng/ml, amfetamín 365 ng/ml, kókaín 150 ng/ml, klónazepam 5,6 ng/ml, Odesmetýltramadól 235 ng/ml, pregabalin 8,0 μg/ml og tramadol 995 ng/ml) um gatnamót Háaleitisbrautar og Bústaðavegs í Reykjavík uns lögregla stöðvaði aksturinn.

Mál 007201827428

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Aðfaranótt laugardagsins 28. apríl 2018, ekið bifreiðinni [...] svipt ökurétti og óhæf til að stjórna henni örugglega vegna áhrifa slævandi lyfja og ávana og fíkniefna (í blóði mældist tetrahýdrókannabínól 2,8 ng/ml, amfetamín 235 ng/ml, kókaín 55 ng/ml, klónazepam 12 ng/ml, pregabalin 11 μg/ml og nítrazepam 40 ng/ml) vestur Engihjalla í Kópavogi uns lögregla stöðvaði aksturinn við Iceland Engihjalla.

Mál 007201827243

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 2. ágúst 2019, ekið bifreiðinni [...] án þess að vera með ökuskírteini meðferðis og óhæf til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 6,3 ng/ml, amfetamín 40 ng/ml og kókaín 125 ng/ml) suður Sæbraut í Reykjavík uns lögregla stöðvaði aksturinn skömmu síðar við Bústaðarveg og að hafa notað farsíma án handfrjáls búnaðar við aksturinn.

Mál 007201948606

Telst þetta varða við 1., sbr. 2. mgr. 50. gr., 1. mgr. 58. gr. og 1. mgr. 57. gr., sbr. 1. mgr. 95. gr. umferðarlaga nr. 77/2019.

II.

Fyrir tolla og vopnalagabrot, með því að hafa föstudaginn 8. júní 2018, við komu hennar til landsins frá Frankfurt í Þýskalandi með flugi WW7761, gengið um tollhlið á Keflavíkurflugvelli með áletrunina „Enginn tollskyldur varningur“ og þannig flutt til landsins og reynt að komast hjá því að greina tollyfirvöldum frá 4. stk. piparúða 80 ml af gerðinni Black Pepper fog.

Telst þetta varða við 1. mgr. 170. gr., sbr. 1. og 3. mgr. 27. gr. tollalaga nr. 88/2005 og 4. mgr. 30. gr., sbr. 36. og 37. gr. vopnalaga nr. 16/1998.

Þess er krafist að ákærða verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er krafist að framangreind vopn sem hald var lagt á, verði gerð upptæk samkvæmt 1. mgr. 37. gr. laga nr. 16/1998.“

Verjandi ákærðu krefst þess að þau verði dæmd til vægustu refsingar er lög leyfa. Þá krefst hann hæfilegrar málsvarnarþóknunar að mati dómsins.

Í þinghaldi 7. maí sl. breytti ákærði I-kk-nf Á-kk-nf afstöðu sinni á þann veg að hann játaði vörslur á fíkniefnum til sölu og dreifingar samkvæmt I. kafla ákæru dags. 3. desember 2019, að undanskildum ecstasytöflum. Þá krafðist hann lækkunar fjárhæðar í íslenskum krónum samkvæmt III. kafla ákæru og breytingar á upptökukröfu til samræmis við það. Að öðru leyti ítrekaði hann skýlausa játningu sína samkvæmt öðrum köflum ákæru. Í ljósi afstöðu ákærða og með hliðsjón af gögnum málsins féll ákæruvaldið frá framangreindum ákæruatriðum og gerði breytingu á upptökukröfu.

Í þinghaldi 28. maí sl. féll ákæruvaldið frá þeim hluta I. kafla ákæru dags. 3. desember 2019 er lýtur að sölu og dreifingu ákærðu Ö-kvk-ef M-kvk-ef á ecstasytöflum. Ákærða játaði sök að öllu leyti samkvæmt ákæru dags. 4. febrúar 2020 og samþykkti upptökukröfu.

Með vísan til framangreinds og að teknu tilliti til fráfalls ákæruvaldsins á ofangreindum ákæruatriðum í ákæru dagsettri 3. desember 2019 játa ákærðu skýlaust þá háttsemi sem þeim er gefin að sök nú, hvoru um sig. Eru því skilyrði til þess að fara með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda hafði verið gefið kostur á að tjá sig um lagaatriði og ákvörðun viðurlaga.

Sannað er með játningu ákærðu og öðrum gögnum málsins að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði I-kk-nf Á-kk-nf var með dómi Landsréttar nr. 823/2018 dæmdur í 60 daga fangelsi fyrir hótunarbrot, tollalagabrot, brot á lyfsölulögum og lyfjalögum. Var fullnustu refsingarinnar frestað skilorðsbundið í tvö ár. Brot ákærða nú, sem eru annars eðlis en þau sem hann var dæmdur fyrir 2018, voru framin fyrir uppkvaðningu þess dóms og ber því að dæma honum hegningarauka. Verður nú með vísan til 60. gr. almennra hegningarlaga framangreindur dómur tekinn upp og ákærða ákveðin refsing í einu lagi með hliðsjón af ákvæðum 77. gr. og 78. gr. almennra hegningarlaga.

Við ákvörðun refsingar er litið til játningar ákærða sem horfir til málsbóta. Á móti kemur að ákærði er sakfelldur fyrir að hafa haft í vörslum sínum í sölu og dreifingarskyni umtalsvert magn af fíkniefnum og vopnum. Þá er hann sakfelldur fyrir peningaþvætti í tengslum við refsiverða háttsemi hans. Brot þessi eru litin alvarlegum augum.

Brot ákærða voru framin í lok árs 2017 og eru öll í tengslum við sömu atvik. Af málsgögnum verður ekki séð að um umfangsmikið mál hafi verið að ræða og lauk rannsókn í byrjun árs 2018. Ákæra í málinu var gefin út tæpu ári síðar, eða 3. desember 2019. Verður ákærða ekki kennt um þann drátt.

Samkvæmt framansögðu og með vísan til 1., 6. og 8. tl. 1. mgr. 70. gr. almennra hegningarlaga þykir hæfileg refsing ákærða vera ákveðin fangelsi í tólf mánuði.

Með vísan til ákvæða í ákæru eru gerð upptæk fíkniefni, vopn, áhöld, gögn og fjármunir sem í dómsorði greinir.

Ákærða A-kvk-nf M-kvk-nf var með dómi Héraðsdóms Reykjavíkur 8. febrúar 2017 dæmd til greiðslu sektar fyrir umferðarlagabrot, þ.m.t. akstur undir áhrifum ávana og fíkniefna og brot á lögum um ávana og fíkniefni. Við ákvörðun refsingar er litið til játningar ákærðu sem horfir til málsbóta. Ákærða er nú sakfelld fyrir tolla og vopnalagabrot og fyrir að hafa ekið undir áhrifum fíkniefna og slævandi lyfja. Miðað er við að þau brot sé ítrekuð í fyrsta sinn en þetta er í fyrsta sinn sem hún ekur svipt ökurétti. Varða þessi brot ákærðu sektum. Þá er hún sakfelld fyrir að hafa haft í vörslum sínum verulegt magn af ecstasytöflum. Litið er til þess dráttar sem varð hjá lögreglu við meðferð mála ákærðu en atvik voru samtvinnuð þeim er lúta að ákærða I-kk-þgf Á-kk-þgf og vísast til þess sem rakið er hér að framan varðandi það.

Samkvæmt framansögðu og með vísan til 6. og 8. tl. 1. mgr. 71. gr. og 77. gr. almennra hegningarlaga þykir hæfileg refsing ákærðu ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Með vísan til 3. mgr. 77. gr. almennra hegningarlaga skal ákærða jafnframt greiða 1.250.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 44 daga.

Ákærða er svipt ökurétti í þrjú ár frá birtingu dóms þessa að telja.

Með vísan til ákvæða í ákæru eru gerð upptæk þau fíkniefni og vopn sem í ákæru greinir.

Ákærðu greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, og annan sakarkostnað eins og nánar greinir í dómsorði. Við ákvörðun þóknunar lögmannsins er tekið tillit til virðisaukaskatts.

S-kvk-nf H-kvk-nf, héraðsdómari, kveður upp dóm þennan.

Dómsorð :

Ákærði, I-kk-nf Á-kk-nf I-kk-nf, sæti fangelsi í tólf mánuði.

Ákærði sæti upptöku á 521,14 g af amfetamíni, 119,40 g af kókaíni, skammbyssu með hljóðdeyfi, afsagaðri haglabyssu með pumpulás, skammbyssu (Kvell), 86 stykkjum af 22 cal skotum, 74 stykkjum af 9 mm skotum, 35 haglaskotum, 10 stykkjum af 22 cal skotum, 11 gúmmíhaglaskotum, smellulásapokum, skuldalista, vog, 508.000 krónum, 131 dollar og 115 evrum.

Ákærði greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, 200.000 krónur, og 226.898 krónur í annan sakarkostnað.

Ákærða, A-kvk-nf M-kvk-nf G-kvk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.

Ákærða skal jafnframt greiða 1.250.000 króna sekt til ríkissjóðs, innan fjögurra vikna frá birtingu dóms þessa, en sæta ella fangelsi í 44 daga.

Ákærða er svipt ökurétti í þrjú ár frá birtingu dómsins að telja.

Ákærða sæti upptöku á 343 stykkjum af ecstasytöflum og 4. stk. af 80 ml piparúða af gerðinni Black Pepper fog.

Ákærða greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, 200.000 krónur, og 890.463 krónur í annan sakarkostnað.

S-kvk-nf H-kvk-nf (sign.)

Ákærða er svipt ökurétti í þrjú ár frá birtingu dóms þessa að telja.

Með vísan til ákvæða í ákæru eru gerð upptæk þau fíkniefni og vopn sem í ákæru greinir.

Ákærðu greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, og annan sakarkostnað eins og nánar greinir í dómsorði. Við ákvörðun þóknunar lögmannsins er tekið tillit til virðisaukaskatts.

S-kvk-nf H-kvk-nf, héraðsdómari, kveður upp dóm þennan.

Dómsorð :

Ákærði, I-kk-nf Á-kk-nf I-kk-nf, sæti fangelsi í tólf mánuði.

Ákærði sæti upptöku á 521,14 g af amfetamíni, 119,40 g af kókaíni, skammbyssu með hljóðdeyfi, afsagaðri haglabyssu með pumpulás, skammbyssu (Kvell), 86 stykkjum af 22 cal skotum, 74 stykkjum af 9 mm skotum, 35 haglaskotum, 10 stykkjum af 22 cal skotum, 11 gúmmíhaglaskotum, smellulásapokum, skuldalista, vog, 508.000 krónum, 131 dollar og 115 evrum.

Ákærði greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, 200.000 krónur, og 226.898 krónur í annan sakarkostnað.

Ákærða, A-kvk-nf M-kvk-nf G-kvk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.

Ákærða skal jafnframt greiða 1.250.000 króna sekt til ríkissjóðs, innan fjögurra vikna frá birtingu dóms þessa, en sæta ella fangelsi í 44 daga.

Ákærða er svipt ökurétti í þrjú ár frá birtingu dómsins að telja.

Ákærða sæti upptöku á 343 stykkjum af ecstasytöflum og 4. stk. af 80 ml piparúða af gerðinni Black Pepper fog.

Ákærða greiði málsvarnarþóknun skipaðs verjanda síns, A-kvk-ef B-kvk-ef J-kvk-ef lögmanns, 200.000 krónur, og 890.463 krónur í annan sakarkostnað.

S-kvk-nf H-kvk-nf (sign.)